יחסי איראן – הרשות הפלסטינית

יחסי איראן-הרשות הפלסטינית הם היחסים הדיפלומטיים והדו-צדדיים בין הרפובליקה האסלאמית של איראן לבין הרשות הפלסטינית המוכרת באופן חלקי בה איראן מכירה כמדינה הריבונית היחידה בארץ ישראל.

המנהיג העליון של איראן עלי ח'אמנאי דוחה את התוכנית להקמת שתי מדינות לשני העמים ומאמין כי לא ניתן לחלק את שטחה של פלסטין, ונשיא איראן לשעבר מחמוד אחמדינז'אד קרא למשאל עם כללי לכלל האוכלוסייה הערבית־פלסטינית, כולל ערביי ישראל, כדי לקבוע את מבנה השלטון במדינה פלסטינית, וקבע כי הקמת מדינה פלסטינית לצד ישראל "לעולם לא תיתמך על ידי הכיבוש הישראלי".

עד המהפכה האיראנית בשנת 1979, אש"ף קיים קשרים הדוקים עם קבוצות אופוזיציה איראניות. לאחר המהפכה, איראן ניתקה את יחסיה עם ישראל והחלה לתמוך בפלסטינים, וכצעד מסמל הועבר המבנה של שגרירות ישראל בטהראן לשגרירות הרשות הפלסטינית באיראןRachel Brandenburg, Iran and the Palestinians, United States Institute of Peace.

 היסטוריה 
בתקופת שלטונו של מוחמד רזא שאה פהלווי, איראן הייתה למדינה המוסלמית השנייה אחרי טורקיה שהכירה בישראל (דה פקטו). אש"ף תמך במהפכה האיראנית בשנת 1979, וכמה ימים לאחר סיום המהפכה הוביל יו"ר אש"ף יאסר ערפאת, את המשלחת הפלסטינית לאיראן. הנציגים הפלסטינים התקבלו בפומבי והשלטונות האיראניים החדשים העבירו להם באופן סמלי את המפתחות לשגרירות הישראלית לשעבר בטהראן, שהפכה לשגרירות הפלסטיניתIran and the Palestinians | The Iran Primer.

אש"ף חתם על הסכם לביצוע התנקשויות עבור ממשלת איראן בתמורה לתלוגים כמספי הנפט האיראני. פעילי כוח 17 של אש"ף ניסו ביולי 1980 להתנקש בראש ממשלת איראן לשעבר שאפור בח'תיאר במקום גלותו בפריז בשליחות איראן, אך נכשלו ונתפסו בידי משטרת צרפת.

באינתיפאדה השנייה הורה יאסר ערפאת על שחרור תומכים כלואים של החמאס והג'יהאד האסלאמי הפלסטיני, דבר שחיזק את היחסים בין איראן לרשות הפלסטינית. בשנת 2002, יחידה מיוחדת של הצי הישראלי תפסה את ספינת המטען הפלסטינית קארין איי, שנשאה כ-50 טונות של כלי נשק מודרניים, שנשלחו מאיראן לארגוני הטרור ברצועת עזה.

 תמיכה בחמאס 
לדברי יו"ר הרשות הפלסטינית, מחמוד עבאס, חמאס ממומנת על ידי ממשלת איראן, אשר הכחישה עובדה זוPresident Mahmoud Abbas: No To Violence, Terrorism, Gunfire, or Military Intifada. Palestine-pmc.com (28 December 2009). Retrieved on 2010-08-21.. איראן מספקת גם סיוע צבאי קטלני לחמאס, כולל טילי פאג'ר 5, M-75, M-302 ומזל"טים.

הסיוע האיראני לחמאס גדל לאחר מותו של יאסר ערפאת בשנת 2004 וההתנתקות בשנת 2005. לאחר ניצחונה של חמאס בבחירות למועצה המחוקקת הפלסטינית בשנת 2006 הופסק מתן הסיוע הזר לרשות, אך איראן הגדילה את תמיכתה בחמאס, שהובילה את הרשות הפלסטינית.

ביולי 2015 הודיע בכיר בחמאס כי הארגון אינו מקבל עוד סיוע מאיראן, בשל תמיכת חמאס במורדים במלחמת האזרחים בסוריה, וכן בשל שיפור היחסים עם ערב הסעודית. היחסים בין חמאס לאיראן שוקמו לאחר בחירת יחיא סינוואר לראש הארגון ואסמעיל הנייה לראש הלשכה המדינית של חמאס.

 השקפותיהם של בכירים פלסטינים 
נביל אבו רודיינה, אמר ב־2011 על נשיא איראן מחמוד אחמדינז'אד, כי "מי שאינו מייצג את העם האיראני, מכיוון שהוא מזייף את תוצאות הבחירות, מדכא את העם האיראני וגוזל את השלטון, ולכן אין לו שום זכות לדבר על פלסטין, על נשיאה או על נציגיה".

בספטמבר 2010 אמר נשיא איראן מחמוד אחמדינז'אד על שיחות השלום כי לא ישיגו את יעדיהם, מכיוון שהחמאס הוא הנציג האמיתי של העם הפלסטיני. פקידי הרשות הפלסטינית הגיבו להצהרות איראניות אלה ב"חומרה חסרת תקדים". עומר אל־גול אמר שהגיע הזמן לסיים את המשטר האיראני של מוות והרס. דובר פת"ח, אוסמה אל-קוואסמי, הצהיר כי איראן מבקשת לפלג את הפלסטינים, להסית למלחמת אזרחים ולעורר סכסוכים בין-דתיים ואתניים במדינות רבות בעולם הערבי, ומסיבה זו איראן אינה יכולה להועיל לעם הפלסטיני.

קישורים חיצוניים

 הערות שוליים 

קטגוריה:ערכים ללא קטגוריות פיזיות - יחסי חוץ